b"\n_START_ARTICLE_\nBig Girls Don't Cry\n_START_SECTION_\nIstorija\n_START_PARAGRAPH_\nPo \xe2\x80\x9eBig Girls Don\xe2\x80\x99t Cry\xe2\x80\x9c para\xc5\xa1ymo Fergie su savo vadovybe man\xc4\x97, jog daina neatitinka jos albumo stiliaus, tod\xc4\x97l \xc5\xa1ios dainos ne\xc4\xafra\xc5\xa1\xc4\x97. Ta\xc4\x8diau vadovyb\xc4\x97 man\xc4\x97, jog \xc5\xa1i daina per gera i\xc5\xa1metimui, tod\xc4\x97l j\xc4\x85 si\xc5\xabl\xc4\x97 pirkti kitoms \xc4\xafra\xc5\xa1\xc5\xb3 kompanijoms. Galiausiai \xc5\xa1i daina atiteko \xe2\x80\x9eBad Boy Records\xe2\x80\x9c kompanijai ir atlik\xc4\x97jui Jordan McCoy. McCoy komanda i\xc5\xa1kart paman\xc4\x97, jog tai bus s\xc4\x97kmingas hitas, tod\xc4\x97l j\xc4\x85 \xc4\xafra\xc5\xa1\xc4\x97. Ta\xc4\x8diau pasak McCoy, Fergie i\xc5\xa1girdus j\xc5\xb3 sukurt\xc4\x85 \xe2\x80\x9eBig Girls Don\xe2\x80\x99t Cry\xe2\x80\x9c apsisprend\xc4\x97 pati \xc4\xafra\xc5\xa1yti \xc5\xa1i\xc4\x85 dain\xc4\x85. Ne\xc5\xbeinant \xe2\x80\x9eBad Boy Records\xe2\x80\x9c, Fergie paskutin\xc4\x99 minut\xc4\x99, \xc5\xa1i\xc4\x85 dain\xc4\x85 \xc4\xafd\xc4\x97jo \xc4\xaf albumo s\xc4\x85ra\xc5\xa1\xc4\x85. Jordan ir jo komanda nuli\xc5\xabdo d\xc4\x97l \xc5\xa1io sprendimo ir ruo\xc5\xa1\xc4\x97si paduoti Fergie \xc4\xaf teism\xc4\x85. Ta\xc4\x8diau d\xc4\x97l to, kad Fergie para\xc5\xa1\xc4\x97 \xc5\xa1i\xc4\x85 dain\xc4\x85, ji tur\xc4\x97jo dalin\xc4\x99 \xc5\xa1ios dainos nuosavyb\xc4\x99, tod\xc4\x97l su ja jie negal\xc4\x97jo teistis.\n_START_SECTION_\nMuzika ir strukt\xc5\xabra\n_START_PARAGRAPH_\n\xe2\x80\x9eBig Girls Don\xe2\x80\x99t Cry\xe2\x80\x9c yra pop daina para\xc5\xa1yta G major tonacijoje. Tempas sudarytas takto metru ir seka G/B-Csus2-D5 akord\xc4\x85. Daina buvo palyginta su 2006\xc2\xa0m. \xe2\x80\x9eWild Orchid\xe2\x80\x9c daina.\n_START_SECTION_\nPasirodymas topuose\n_START_PARAGRAPH_\nDaina pasiek\xc4\x97 gan auk\xc5\xa1tas vietas pasauliniu mastu. Australijoje, Brazilijoje, Kanadoje, Airijoje, Naujoje Zelandijoje, Meksikoje, Austrijoje, Rumunijoje, Kroatijoje ir JK bei JAV \xc5\xa1i daina pasiek\xc4\x97 auk\xc5\xa1\xc4\x8diausi\xc4\x85ja pirm\xc4\x85j\xc4\x85 viet\xc4\x85. Brazilijoje \xc5\xa1is singlas yra 2007\xc2\xa0m. grojamiausia radijuje daina. Jungtin\xc4\x97je Karalyst\xc4\x97je \xc5\xa1is singlas pralenk\xc4\x97 \xe2\x80\x9eLondon Bridge\xe2\x80\x9c auk\xc5\xa1\xc4\x8diausi\xc4\x85 viet\xc4\x85 ir pasiek\xc4\x97 antr\xc4\x85j\xc4\x85 pozicij\xc4\x85 (po Rihanna 10 savai\xc4\x8di\xc5\xb3 i\xc5\xa1silaikusios dainos \xe2\x80\x9eUmbrella\xe2\x80\x9c)._NEWLINE_Tai yra tre\xc4\x8diasis Fergie JAV Billboard Hot 100 topo pirmos vietos singlas. D\xc4\x97l to Fergie tapo vienintele amerikiete, XX am\xc5\xbeiuje tur\xc4\x97jusia tris pirmos vietos singlus i\xc5\xa1 vieno albumo. JAV \xc5\xa1i daina u\xc5\xbe\xc4\x97m\xc4\x97 auk\xc5\xa1tas vietas ir kitose topuose. 2007\xc2\xa0m. tapo JAV Mainstream Top 40 radijo grojamiausia daina. Tai Fergie daugiausiai atsisi\xc5\xb3sta daina, su daugiau nei 2 367 000 atsisiuntim\xc5\xb3, daugiau nei \xe2\x80\x9eFergalicious\xe2\x80\x9c, kuri pasiek\xc4\x97 2 315 000. \xe2\x80\x9eBig Girls Don\xe2\x80\x99t Cry\xe2\x80\x9c u\xc5\xbe\xc4\x97m\xc4\x97 #4 viet\xc4\x85 Billboard 2007\xc2\xa0m. met\xc5\xb3 pabaigos tope._NEWLINE_\xe2\x80\x9eBig Girls Don\xe2\x80\x99t Cry\xe2\x80\x9c tapo s\xc4\x97kmingiausia Fergie daina pasaulyje. Australijoje ji buvo atestuota dukart platinine ARIA tope, kai buvo parduota daugiau nei 140 000 kopij\xc5\xb3, ir tapo did\xc5\xbeiausiu met\xc5\xb3 singlu. Nors Naujoje Zelandijoje daina #1 vietoje RIANZ tope pabuvojo tik vien\xc4\x85 savait\xc4\x99, \xe2\x80\x9eBig Girls Don\xe2\x80\x99t Cry\xe2\x80\x9c tapo ketvirtuoju s\xc4\x97kmingiausiu singlu RIANZ muzikos istorijoje.\n_START_SECTION_\nVaizdo klipas\n_START_PARAGRAPH_\nVaizdo klipas prad\xc4\x97tas filmuoti 2007\xc2\xa0m. kovo 30 d. Vaizdo klipo i\xc5\xa1trauka pirmiausiai buvo parodyta per MTV \xe2\x80\x9eTRL\xe2\x80\x9c laidoje gegu\xc5\xbe\xc4\x97s 16 d. Vaizdo klipas pateko \xc4\xaf Vh1 Top 40 2007\xc2\xa0m. vaizdo klip\xc5\xb3 top\xc4\x85. Milo Ventimiglia klipe vaidina Fergie vaikin\xc4\x85._NEWLINE_Vaizdo klipas prasideda Fergie i\xc5\xa1lipant i\xc5\xa1 1969\xc2\xa0m. Mustang ir nueinant \xc4\xaf apleist\xc4\x85 sand\xc4\x97l\xc4\xaf, kur susitinka su muzikos grupe ir repetuos. V\xc4\x97liau ji matoma su savo vaikinu (Milo Ventimiglia), kuris miega. Ji pradeda vaik\xc5\xa1tin\xc4\x97ti pro nam\xc4\x85 ir mato save su vaikinu atsiminimuose: jie i\xc5\xa1lipa i\xc5\xa1 ma\xc5\xa1inos ir vaikinas pradeda groti gitara, o Fergie dainuoja. V\xc4\x97liau ji pamato savo vaikin\xc4\x85 su keliais nepa\xc5\xbe\xc4\xafstamaisiais ir vienas i\xc5\xa1 j\xc5\xb3 duoda jam paket\xc4\x85 ir tas nuli\xc5\xabdina Fergie. Tada Fergie pradeda krautis savo daiktus. Prasid\xc4\x97jus tre\xc4\x8diajam priedainiui Fergie vaik\xc5\xa1to vien pro apleist\xc4\x85 sand\xc4\x97l\xc4\xaf. Vaizdo klipas pasibaigia jai atsisveikinus su vaikinu ir i\xc5\xa1va\xc5\xbeiuojant su automobiliu._NEWLINE_Yra dvi vaizdo klipo versijos: ilgesn\xc4\x97 (kurioje daina dainuojama du kartus ir matomi filmavimo u\xc5\xbekulisiai) ir standartin\xc4\x97 versija._NEWLINE_Iki 2009\xc2\xa0m. vaizdo klipas dainai \xe2\x80\x9eBig Girls Don\xe2\x80\x99t Cry\xe2\x80\x9c buvo per\xc5\xbei\xc5\xabr\xc4\x97tas daugiau nei 27 394 683 kartus \xe2\x80\x9eYoutube\xe2\x80\x9c svetain\xc4\x97je, ir tai yra \xc5\xbei\xc5\xabrimiausias Fergie solo klipas.\n_START_SECTION_\nRemiksas\n_START_PARAGRAPH_\nDainos remiksas buvo sukurtas 2007\xc2\xa0m. pabaigoje kartu su Sean Kingston, taip pat panaudota naujas ritmas."